TAPAC แจง “Ecology&Rebirth” ขายหุ้นออก 8.7% ไม่กระทบการบริหาร
TAPAC แจง "Ecology&Rebirth" ขายหุ้นออก 8.7% ทำให้โครงสร้างเปลี่ยนแปลง แต่ยันไม่กระทบการบริหาร
3 มิ.ย. 2558

บริษัท ทาพาโก้ จำกัด (มหาชน) หรือ TAPAC ระบุว่า บริษัทได้รับแจ้งจาก Ecology &amp; Rebirth Limited ซึ่งเป็นผู้ถือหุ้นของบริษัทได้จำหน่ายหุ้นจำนวน 13.2 ล้านหุ้น คิดเป็น 8.7% ทำให้โครงสร้างการถือหุ้นเปลี่ยนแปลง แต่จะไม่ส่งผลกระทบต่อโครงสร้างและอำนาจการบริหารงานของบริษัท
สำหรับโครงสร้างผู้ถือหุ้นใหม่ ประกอบด้วย นายสุรชัย สุวรรณธนกุล ถือหุ้น 20.69% จากเดิม 17.68% ,นางอรทัย แซ่ตั้ง ถือหุ้น 20.65% จากเดิม 3.96% ขณะที่ Ms.Yuko Ichikawa ถือหุ้น 7.30% ,PNI Group ถือหุ้น 3.21% ส่วนผู้บริหารและพนักงานของบริษัท 5.66% และประชาชนทั่วไป 42.48%